TATA PANGABEKTI MINGGU BIASA XI MINGGU KAPING SANGA SAKSAMPUNIPUN PENTAKOSTA DADOS PADALEMANIPUN GUSTI GEREJA KRISTEN JAWA TANJUNG PRIOK Minggu, 21 Juli 2024 PANCAWISAN • Lonceng 1x, pandonga konsistorium • Pangarsa Pangabekten (PL) uluk salam karahayon, atur uninga Peladosing Sabda Suci (PF). • Panyumeting lilin pangibadah • Wekdal ening TIMBALAN PANGIBADAH PL : Kumandela marang Pangeran Yehuwah klawan gumolonging atimu, lan aja sumendhe marang pangretenmu dhewe. (WB 3: 5) : Ing salaku-lakumu ngakonana Panjenengane, temah Panjenengane bakal nglencengake dalanmu. (WB 3: 6) U PL : Rahayu wong kang tampa kawicaksanan, wong kang oleh kapinteran, (WB 3: 13) U : awitdene oleh-olehane kawicaksanan iku ngluwihi oleh- olehane salaka, lan pikolehe ngungkuli emas. (WB 3: 14) (Tengara lonceng 3x pratanda pangibadah kawiwitan, pasamuwan jumeneng, prosesi PF lan pradata) KPJ 21: 1-3 Para Titah Sadaya Samya Ngrepekna 1. Para titah sadaya samya ngrepekna kidung, Konjuk Hyang Makwasa kang gung ing sih susetya. Haleluya! Haleluya! 2. Pujinen Hyang Murbѐngrat, Gusti kang gung sih-rahmat,
Ngreksa lan ngayomi ngrumati mrih lestari, Haleluya! Haleluya! 3. Allah Kang Mawilasa wus nylametken manungsa, Slaminya pinuja, wah tansah pinundhia. Haleluya! Haleluya! VOTUM LAN SALAM PF : Pangibadah Minggu kaping sanga punika kalampahan kanthi pangaken bilih : Pitulungan kita punika, pinangkanipun awit saking sawab berkahipun Yehuwah ingkang nitahaken langit lan bumi. U : (menyanyikan KJ 476a AMIN - do = E/F) AMIN. PF : Sih rahmat lan tentrem rahayu saking Allah Rama kita lan Gusti Yesus Kristus, wontena ing para sedherek sadaya. U : Inggih wontena ing panjenengan ugi. ATUR PAMBUKA Lenggah) Saben tiyang nggadhahi cita cita utawi kekudangan ingkang bade kagayuh ing tembe ngajeng. Ing sisih sanes salebetipun lumampah nggayuh cita cita utawi kekudangan kita perlu tepang dhateng identitas diri pribadi. Minangka tiyang pitados, inggih punika minangka putra putraning Allah sang Rama. Asring kalampahan, nggayuh cita cita katindakaken kanthi nyingkur identitas pribadi kala wau ngantos jumbuh kaliyan identitasipun ngasanes. Irah irahaning kotbah ing wanci enjing punika "Dados Padalemanipun Gusti," mberek kita sadaya, sumangga sami gesang miturut identitas kita ingkang sejatos inggih punika identitas tiyang pitados kanthi nyuwun panuntunipun sang Roh Suci. (Pasamuwan
KIDUNG PAMBUKA KPJ 5:1-2 DHUH PANGÈRAN 1. Dhuh Pangѐran Ingkang Maha Suci, Kula sami marek tetunggilan Salir bangsa salumahing bumi Amemuji mring asmané Gusti. 2. Gusti tresna mring kula sadaya, Saking kilѐn miwah saking wétan, Sami nunggil klayan Sang Pamarta, Yésus Kristus kang dados Panutan. PANGAKENING DOSA LAN PANGAPUNTENING DOSA PF : (Mekaten sabdanipun Gusti:) "Dhuh Allah, kawula mugi Paduka jajagi tuwin manah kawula mugi Paduka uningani, kawula mugi Paduka dadar sarta Paduka mugi karsaa nguningani pangangen-angen kawula. Paduka mugi karsaa niti-priksa, punapa lampah kawula nyleweng, sarta karsaa nuntun kawula wonten ing margi ingkang langgeng!" (Jabur 139: 23-24) PL : Minangka manungsa, kita mangertos pundi ingkang leres lan pundi ingkang lepat. Kita ugi mangertos wohing dosa. Ewa
semanten kita tetep nglampahi dosa. Sumangga nalangsani sagunging dosa ing ngarsa Dalem Gusti. (umat ngunjukaken sembahyang pangakening dosa pribadi) PL : Dhuh Gusti, punika pangaken kawula sadaya. Apuntenana dosa kawula. Amin. Gending Rumantos/KPKA 165 1. Isinya kabar kabingahan winangsitken dening Pangeran dadya srana suka piwulang margining kautaman. Refr.: Dimen tyang pitados tansaha rumantos mbangun turut Gusti nresnani sesami. 2. Tyang lepat kraos kawelehna dening sabdaning Kang Ma Kwasa Tyang dosa gya samya mratobat nampenana sih rahmat. Refr.: ... 3. Tyang lesah sinung lipur nyata karana kwasaning Sang Sabda Wewatekan suka mindhak utama wah kekah ing pracaya. Refr.: ... P : Minangka abdinipun Gusti, keparenga kula martosaken bilih saben tiyang ingkang purun ngakeni dosa lan kekiranganipun, saha nyuwun pitulungan supados saged ngestokaken sadaya dhawuhipun, Gusti ingkang Maha Asih karsa paring sih pangapunten. "Manawa ana wong kang tresna marang Aku, iku bakal netepi ing pituturKu sarta bakal dikasihi dening RamaKu lan Aku karo Sang Rama
bakal padha ngrawuhi sarta makuwon ana ing wong iku." (Yokanan 14:23). U : Amin. PAWARTOS SIH RAHMAT Jumeneng) PF : Sami samektaa nampi kebabaring sih rahmat saking Gustining Dumadi. "Apa kowe padha ora sumurup, yen badanmu iku dadi padalemane Sang Roh Suci kang ana ing kowe, Sang Roh Suci kang kaparingake marang kowe dening Gusti Allah, sarta yen awakmu iku dudu awakmu dhewe? Sabab kowe wus padha tinuku lan wus kabayar lunas: Mulane padha ngluhurna Gusti Allah srana badanmu!" (1 Korinta 6:19-20). (Pasamuwan Mekaten pawartos sih rahmat saking Gusti. U : Puji sokur konjuk Gusti! KPJ 432:1,2 GUSTI DEDALEMA 1. Gusti dedalema enjing sapunika ing batos kawula lumantar Roh Paduka Nyunarna pepadhang ingkang nuntun lampah kula, amrih kula kuwagang nanggulangi panggodha 2. Gusti dedalema énjing sapunika ing batos kawula lumantar Roh Paduka Kula tinuntuna anapak tilas Paduka Amrih datan anguja karsѐng manah pribadya PAMEDHARING SABDA Lenggah) Pandonga nyuwun pepadhangipun Roh Suci (Pasamuwan
PF: Donga Épiklése L : Pamaosing Kitab Suci Efesus 2:11-22 Mekaten sabdanipun Gusti U : Puji sokur konjuk Gusti Jabur 84 PP Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan U Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan PP Nyawa kula rempu margi kangen dhateng plataranipun Pangeran Manah raga kula asumyak-sumyak Tumuju dhateng Gusti Allah kang gesang U Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan
PP Peksi greja sampun manggih griya lan peksi kedhali manggih susuh Ing misbyah Paduka dhuh Yehuwah Gusti sarwa tumitah Allah kawula U Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan PP Rahayu kang karosanipun Gusti kangga dhah niyat badhé jiyarah Mlampah ing lebak baka kadadosaken Etuk kang sinasaban jawah kapisan U Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan PP Wonten ing plataranÉ sedinten nglangkungi sewu ing papan sanѐs Ngadeg korining Allah langkung saé timbang manggѐn ing kemah tiyang duraka U Rahayu wong kang manggѐn dalem Paduka
Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan PP Dhuh Yehuwah Gusti sarwa tumitah rahayu tiyang ingkang kumandel Lampahé saya dangu saya kiyat sowan ing ngarsѐng Gusti Allah ing Sion U Rahayu wong kang manggѐn dalem Paduka Saha tansah ngluhurken Asma Paduka Allah dadi sesuryan lan tetamѐng Samubarang kang becik sih lan kamulyan PF : Pasamuwan kaaturan jumeneng. Punika Injilipun Gusti Yesus Kristus miturut paseksinipun Markus 6:30-34, 53-56 Mekaten sabdanipun Gusti "Rahayu ingkang sami mirengaken pangandikanipun Gusti saha sami dipun estokaken." Haleluya! (KJ 473.b, do=d, 4 ketuk) ' 11 / 3 3 0' 33 / 5 5 0 ' 55 / 6 . 5 4 / 3 . 0 // Hale- lu- ya, Hale- lu- ya, Hale- lu- ya. Khotbah "DADOS PADALEMANIPUN GUSTI" (Pasamuwan lenggah)
Tidhem Premanem PENGAKEN PITADOS RASULI (Pasamuwan jumeneng) PL : Sumangga sami mratelakaken pitados kanthi ngucapaken sesarengan "Pangaken Pitados Rasuli". U : Kawula pitados dhateng Allah Sang Rama ingkang Maha Kawasa, ingkang nitahaken langit kaliyan bumi. Inggih pitados dhateng Yesus Kristus, ingkang Putra Ontang-anting Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang Maha Kawasa. Saking ngriku inggih badhe rawuhipun, ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal, ingkang suci sarta wradin, inggih patunggilanipun para suci. Punapa dene pangapuntening dosa. Tanginipun raga. Sarta gesang langgeng. PANDONGA SAFAAT & DONGA RAMA KAWULA (Lenggah) Donga Rama Kawula Dhuh Rama kawula ingkang wonten ing Swarga, asma Paduka mugi kasucekaken, kraton Paduka mugi rawuh,
karsa Paduka mugi kalampahan, wonten ing bumi, kados dene wonten ing Swarga. Kawula mugi kaparingan rejeki kawula sacekapipun ing dinten punika, Saha Paduka mugi ngapunten kalepatan kawula, kados dene kawula inggih ngapunten ing tetiyang ingkang kalepatan dhateng kawula. Punapa dene kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon, Awit dene Paduka ingkang kagungan karaton, saha wisesa, tuwin kamulyan, salami- laminipun. Amin. PALADOSAN PISUNGSUNG Dkn: Para sederek ingkang kinasih, sumangga kita ngaturaken raos sokur dhumateng Gusti Allah ingkang sampun paring kawilujengan dhumateng kita sami, kanthi makempalaken pisungsung syukur. Landesan Sabdanipun Gusti kapethik saking 1 Tesalonika 5: 18 Padha ngunjukna panuwun ing sabarang kang tinemu, awit iku kang dikarsakake dening Gusti Allah ana ing Sang Kristus Yesus tumrap kowe. Gending Dyan Ripto Wilah Dados Pamuji/KPJ 290: 1-3 1. Dyan ripto wilah dadi pamuji. Nggo ngluhurke Asmane Sang Suci. Atur pisungsung kang pinongko bukti, aja da sumlang nadyan tanpa aji Mugi katrimah dening Hyang Widi. 2. Nadyan punika namung arupi artosakedik kang datan aji. Allah maringi kawula kang nampi
Kaaturaken kanthi trusing ati Wonten ngarsa dalem Sang Roh Suci (Pasamuwan ngaturaken pisungsung) 3. Sumangga kita samya mareka dhateng Rama, Roh Suci lan Putro. Atur pisungsung kanthi sukarena klayan memuji asmane Sang Putra. Haleluya kapujekna (Pasamuwan jumeneng) PANDONGA ATUR PISUNGSUNG PAWARTOS PASAMUWAN lenggah) (Pasamuwan PANGUTUSAN DAN BERKAH Gending Wasana Adi/KPK 344 1. Purna ngabekti dunateng Hyang masuci Matur sembah nuwun konjuka mring Gusti Wiwit ing purwa wasana dumugi Nampi ngandika ndedonga memuji Nanjem nancep jroning ati Dados sipat kandel sekti. 2. Amba rumaos kautus dening Gusti, kempal masrakat gung lelados sesami. Nyebar pawarti dhawuhing injil di suka tuladha gesang kang utami Manut laras karsa Gusti, sagah wani dados seksi.
PF U : Sumangga sami nilaraken dalem pamujan punika kanthi suka bingah, saha sami sumanggem ngestokaken dhawuhipun Allah. Sami nampenana berkahipun Gusti, "Pangeran Yehuwah maringi berkah dhateng panjenengan (kita) lan ngayomi panjenengan (kita). Pangeran Yehuwah nyunaraken cahyaning wedananipun dhateng panjenengan (kita) lan maringi sih rahmat. Pangeran Yehuwah nungkulaken wedananipun dhateng panjenengan (kita) lan maringi tentrem rahayu." "Tuhan memberkati engkau dan melindungi engkau. Tuhan nmenyinari engkau dengan wajah-Nya dan memberi engkau kasih karunia. Tuhan menghadapkan wajah-Nya kepadamu dan memberi engkau damai sejahtera." Amin. : (menyanyikan GB 402c AMIN - do = E/F) AMIN, AMIN, AMIN, AMIN, AMIN. AMIN, AMIN, AMIN, AMIN, AMIN.